paragraph_text: MAVEN (Mars Atmospheric and Volatile EvolutioN) je NASA-ina svemirska letjelica, čije je lansiranje uspješno izvedeno 18. studenog 2013. Primarni cilj misije je ulazak u orbitu Marsa i istraživanje njegove atmosfere. Opremljena je instrumentima koji će pomoći u razumijevanju zašto je Mars izgubio većinu svoje atmosfere i vode, čineći planet nepristupačnim za život.